cyanic-selkie/wikianc huggingface dataset:
রিজভী মুফতি
মুহাম্মদ ইব্রাহিম মুহাম্মদ রিজভী (যিনি রিজভী মুফতি নামে অধিক পরিচিত) (জন্ম: ২৮ আগস্ট ১৯৬১) একজন শ্রীলঙ্কান দেওবন্দি ইসলামি পণ্ডিত, অর্থনীতিবিদ, শিক্ষাবিদ ও মুসলিম নেতা। তিনি শ্রীলঙ্কার সর্বোচ্চ ইসলামি সংগঠন অল সিলন জমিয়তুল উলামার সভাপতি, শ্রীলঙ্কার রাষ্ট্রপতির আন্তঃধর্মীয় উপদেষ্টা, শ্রীলঙ্কার সর্বোচ্চ ধর্মীয় সংস্থার নির্বাহী সদস্য, মালদ্বীপ ইসলামি ব্যাংক ও ব্যাংক অফ সিলন সহ কয়েকটি ব্যাংকের শরীয়া সুপারভাইজারি বোর্ডের সদস্য ও উপদেষ্টা। এছাড়াও তিনি শ্রীলঙ্কার ২৫০টি আরবি কলেজের নিয়ন্ত্রক সংস্থা মাদারিসুল আরাবিয়ার পরিচালনা পর্ষদের সদস্য ও উপদেষ্টাসহ উল্লেখযোগ্য সংখ্যক সংস্থার নেতৃস্থানীয় পদে রয়েছেন।
জন্ম ও বংশ
রিজভী ১৯৬১ সালের ২৮ আগস্ট শ্রীলঙ্কার ক্যান্ডিতে জন্মগ্রহণ করেন।
শিক্ষাজীবন
১৯৬৫ থেকে ১৯৭৭ পর্যন্ত তিনি শ্রীলঙ্কার কিংসউড কলেজে প্রাথমিক ও মাধ্যমিক শিক্ষা অর্জন করেন। ১৯৭৮ থেকে ১৯৮৬ পর্যন্ত পাকিস্তানের জামিয়া উলুমুল ইসলামিয়ায় অধ্যয়ন করেন। এরপর তিনি বেফাকুল মাদারিসিল আরাবিয়া পাকিস্তানের কেন্দ্রীয় পরীক্ষায় অংশগ্রহণ করে দাওরায়ে হাদিস (মাস্টার্স) পাশ করেন। ১৯৮৮ সালে তিনি জামিয়া উলুমুল ইসলামিয়ায় উচ্চতর ইসলামি আইন গবেষণা বিভাগ থেকে ইসলামি আইন গবেষণায় উচ্চতর ডিগ্রী নেন।
কর্মজীবন
শিক্ষকতার মাধ্যমে তিনি কর্মজীবনের সূচনা করেন। বিগত ২ দশক ধরে তিনি রাশাদ আরবী কলেজের হাদিসের প্রভাষক। ২০০৩ সাল থেকে তিনি শ্রীলঙ্কার ইসলামি ধর্মতত্ত্ববিদদের সর্বোচ্চ সংগঠন অল সিলন জমিয়তুল উলামার সভাপতি, যা ১৯২৪ সালে প্রতিষ্ঠিত এবং ২০০০ সালের শ্রীলঙ্কার সংসদীয় আইন ’৫১ দ্বারা স্বীকৃত। তিনি আমানা ইনভেস্টমেন্ট লিমিটেড, আমানা তাকফুল লিমিটেড, ব্যাংক অফ সিলোন, শ্রীলঙ্কার সর্ববৃহৎ ইজারা কোম্পানি পিপল লিজ ও ফিনান্স পিএলসি, ২০১১ থেকে মালদ্বীপ ইসলামিক ব্যাংক ও জাপানের পুরুষ ইজুমি এন্টারপ্রাইজের উপদেষ্টা। ২০১৬ সালের মে মাসে তিনি শ্রীলঙ্কার রাষ্ট্রপতির আন্তঃধর্মীয় উপদেষ্টা বোর্ডের সদস্য এবং শ্রীলঙ্কার সর্বোচ্চ ধর্মীয় পরিষদের নির্বাহী সদস্য নির্বাচিত হন। তিনি মুসলিমদের জন্য ইসলামিক কেয়ারলাইন কাউন্সিলিং লিমিটেড নামে একটি পরামর্শ প্রতিষ্ঠান প্রতিষ্ঠা করেছেন। মাহমুদ ইনস্টিটিউটের তিনি প্রতিষ্ঠাতা সদস্য, যা বিদ্যমান চ্যালেঞ্জগুলির মোকাবিলার ইসলামি পণ্ডিতদের দক্ষতা বিকাশের উদ্দেশ্যে প্রতিষ্ঠিত হয়েছিল। এছাড়াও তিনি শ্রীলঙ্কার ২৫০ টি আরবি কলেজের নিয়ন্ত্রক সংস্থা মাদারিসুল আরাবিয়ার পরিচালনা পর্ষদের সদস্য ও উপদেষ্টা। পাশাপাশি তিনি একজন আন্তর্জাতিক ইসলামি বক্তা। যেসব সম্মেলনে তিনি যোগদান করেছেন তার মধ্যে রয়েছে :
দিয়া মির্জা
দিয়া মির্জা (জন্ম দিয়া হ্যান্দ্রিজ ডিসেম্বর ৯, ১৯৮১) একজন ভারতীয় মডেল, অভিনেত্রী, প্রযোজক এবং সাবেক বিউটি কুইন যিনি মিস এশিয়া প্যাসিফিক ২০০০ খেতাব অর্জন করেন। মির্জা মূলত বলিউডে কাজ করেছেন এবং তিনি গণমাধ্যমে তার সামাজিক কর্মকান্ডের জন্য পরিচিত। তিনি তার স্বামী সাহিল সাংঘার সাথে বর্ন ফ্রি এন্টারটেইনমেন্ট নামক প্রযোজক সংস্থার স্বত্বাধিকারী। তাদের প্রথম চলচ্চিত্র লাভ ব্রেকআপস জিন্দেগী ২০১১ সালের ৭ অক্টোবর মুক্তি পায়।
কর্মজীবন
রাহনা হ্যায় তেরে দিল মেতে তিনি মাধবনের সাথে কাজ করেছিলেন। বক্স অফিসে ছবিটি সফল না হলেও চলচ্চিত্রটির সংগীত সফল হয়েছিল। এর পরে তিনি দিবানাপান ও তুমকো না ভুল পায়েঙ্গে এতে অভিনয় করেন। ২০০৫ সালে দিয়া মির্জা বিধু বিনোদ চোপড়া র ছবি পরিণীতাতে অভিনয় করেছিলেন। ২০০৭ সালে তিনি আবার বিধু বিনোদ চোপড়া পরিচালিত সঞ্জয় দত্ত অভিনীত লগে রাহো মুন্না ভাই তে অভিনয় করেন। তিনি সোনু নিগমের মিউজিক ভিডিও "কাজরা মুহাব্বত ওয়ালা" তেও অভিনয় করেছিলেন। এটির পরে তিনি দশ কাহানি, ফাইট ক্লাব, আলাগ, হানিমুন ট্র্যাভেলস প্রাইভেট লিমিটেড এবং নগদ এর মতো ছবিগুলি করেছিলেন।
জীবনী
তাঁর বাবা ফ্রাঙ্ক হ্যান্দ্রিজ একজন জার্মান ইন্টেরিয়র ডিজাইনার । তাঁর মা দীপা মির্জা বাঙালি। দিয়া মির্জার বয়স যখন ৬ বছর তখন তাঁর বাবা-মা আলাদা হয়ে যান। তাঁর বাবা মারা যান ৯ বছর বয়সে।এরপর তার মা দক্ষিণ ভারতীয় আহমেদ মির্জাকে  বিয়ে করেছিলেন।তখন থেকে আহমদ মির্জার উপাধি  তাঁর নামে যুক্ত হয়েছিল। আহমেদ মির্জা ২০০৩ সালে মারা যান । দিয়া মির্জা তার প্রেমিক সাহিল সংঘকে ২০১৪ সালের অক্টোবরে হিন্দু আর্য সমাজ পদ্ধতিতে বিয়ে করেছিলেন।২০১৯ সালে তাদের ডিভোর্স হয় ।
অর্ধায়ু
অর্ধায়ু বলতে বুঝায় কোন পদার্থের মোট পরমানুর অর্ধেক পরিমাণ ভেঙ্গে যাওয়ার সময়কালকে।
সংজ্ঞা
যে সময়ে কোন তেজস্ক্রিয় পদার্থের মোট পরমাণুর ঠিক অর্ধেক পরিমাণ ভেঙ্গে যায় তাকে ঐ পদার্থের অর্ধায়ু বলে। অর্থাৎ, যে সময় কোন তেজস্ক্রিয় পদার্থের 'N' সংখ্যক অণু ভেঙ্গে N/2 সংখ্যক হয়, সেই সময় হলো অর্ধায়ু। অর্ধায়ুকে T1⁄2 দিয়ে প্রকাশ করা হয়।
সেলিম খান
সেলিম খান (জন্মঃ ২৪ নভেম্বর, ১৯৩৫) হলেন একজন ভারতীয় অভিনেতা এবং চিত্রনাট্যকার। হিন্দি চলচ্চিত্রে সেলিম-জাভেদ জুটির সাথে উন্নতমানের মানিকজোড় চিত্র্যনাট্যর হিসেবে পরিচিত। তিনি হলেন বলিউডের দাপুটে চিত্রনায়ক সালমান খান, সোহেল খান, এবং আরবাজ খান এর পিতা। তার দ্বিতীয় স্ত্রী হলেন অভিনেত্রী হেলেন।
ব্যক্তিগত জীবন
খান ব্রিটিশ শাসন আমলে কেন্দ্রীয় প্রদেশ ও বেরার (এখন মধ্য প্রদেশ) এর মধ্যে ইন্দোর শহরে জন্মগ্রহণ করেন। খানের পিতা একজন পুলিশ অফিসার ছিলেন এবং যখন তার মাতা মারা গিয়েছিলেন তখন তিনি খুব ছোট ছিলেন। ১৯৬৪ সালে তিনি মহরাষ্ট্রীয় মেয়ে সুশিলা চরকে বিয়ে করেন। সেলিম এবং সুশিলা দম্পত্তির চারটি সন্তান রয়েছে: সালমান খান, আরবাজ খান, সোহেল খান এবং আলভিরা খান।
১৯৮১ সালে তিনি বলিউডের বিনোদনকারী চিত্রনায়িকা হেলেনকে বিয়ে করেন। তাদের অর্পিতা খান নামে একটি কন্যা সন্তান রয়েছে। অর্পিতা খান একটি গৃহহীন মহিলার জৈবিক কন্যা যিনি মুম্বাই ফুটপাথ মারা যান।
কর্মজীবন
পরিচালক কে অমরনাথ একটি বিবাহের অনুষ্ঠানে সেলিম খানের সৌন্দর্য দ্বারা প্রভাবিত হন এবং পরবর্তীতে তিনি চলচ্চিত্রে অভিষিক্ত হন। তিনি তাকে মুম্বই আসতে বলেন এবং খানকে ভারতীয় রুপি ৪০০ এর বিনিময়ে ১ মাসের জন্য একজন অভিনেতা হিসাবে তাকে ভাড়া করেন। খান সাত বছর ধরে ছোট ছোট চরিত্রে বিভিন্ন চলচ্চিত্রে অভিনয় করেন। তিনি জনগনেরে আগ্রহের বিষয়ের সাথে সামঞ্জস্য রাখতে সক্ষম হননি, যার ফলে তিনি অভিনয় থেকে দুরে সরে আসেন। খান অভিনীত বিভিন্ন চলচ্চিত্রের মধে রয়েছে: যেমন- তিসরি মঞ্জিল (১৯৬৬), সরহাদি লুটেরা (১৯৬৬) এবং দিওয়ানা (১৯৬৭)। ১৯৭০ দশক পর্যন্ত তিনি মোট ১৪টি চলচ্চিত্রে ছোট চরিত্রে সহ-তারকা হিসেবে অভিনয় করেন এবং আরও একটি চলচ্চিত্র বফাদার (১৯৭৭) অভিনয় করেন। কিন্তু তিনি ১৯৭১ সালের আগ পর্যন্ত চলচ্চিত্রে তেমন সাফল্য অর্জন করতে পারেননি।
সেলিম-জাভেদ (১৯৭১-১৯৮২)
সেলিম খান "সরহদি লুটেরা" চলচ্চিত্রটি নির্মানের সময় প্রথমবারের মত জাভেদ আখতারের সাথে কথা হয়। সেলিম ছোট চরিত্রে অভিনয় করা একজন অভিনেতা ছিলেন এবং সরহদি লুটেরা চলচ্চিত্রটি ছিল তার সর্বশেষ অভিনীতি চলচ্চিত্রে। প্রাথমিকভাবে ১৯৭০ দশকের সময়ে মানুষের চিত্রনাট্য, গল্প এবং সংলাপে কৃতিত্ব দেখানোর মত কোন ধারণা ছিলনা। রাজেশ খান্না সর্বপ্রথম সেলিম খান এবং জাভেদ আখতারকে "হাতি মেরে সাথি" নামক চলচ্চিত্রে চিত্রনাট্য লেখক হিসেবে সুযোগ দেন। এছাড়াও তাদের ব্যবসাসফল জনপ্রিয় চলচ্চিত্রগুলির মধ্যে রয়েছে: ইয়াদো কি বারাত (১৯৭৩), জাঞ্জির (১৯৭৩), হাত কি সাফাই (১৯৭৪), দিওয়ার (১৯৭৫), শোলে (১৯৭৫), প্রেমাদা কান্নিকি, চাচা ভাতিজা (১৯৭৭), ডন (১৯৭৮), ত্রিশূল (১৯৭৮), মনুশুলু চেছিনা দঙ্গালু, যুগনধার, দোস্তানা (১৯৮০), ক্রান্তি (১৯৮১), জামানা (১৯৮৫) এবং মি. ইন্ডিয়া (১৯৮৭)।তারা একত্রে প্রায় ২৪টির মত চলচ্চিত্রে কাজ করেছেন; যেমন: ২টি তেলুগু চলচ্চিত্র, মনুশুলু চেছিনা দঙ্গালু, যুগনধার এবং একটি কন্নাটা চলচ্চিত্র প্রেমাদা কান্নিকি। তাদের লেখা ২৪টি চলচ্চিত্রের মধ্যে ২০টি ব্যবসাফল হিট চলচ্চিত্র। তাদের লেখা স্ক্রিপ্ট বক্স অফিসে তেমন সাফল্য দেখাতে না পারা চলচ্চিত্র গুলি হল; আখিরী দাও (১৯৭৫), ইমান ধর্ম (১৯৭৭), কালা পাত্থার (১৯৭৯), এবং শান (১৯৮০)।যদিও তারা ১৯৮২ সালের ব্যক্তিগত বিষয়ের কারণে আলাদা হয়ে যান। তাদের কিছু স্ক্রিপ্ট পরবর্তীকালে জামানা এবং মিষ্টার ইন্ডিয়া চলচ্চিত্রে লিখেছিলেন। সেলিম-জাভেদ জুটিকে সর্বকালের সর্বশ্রেষ্ঠ সফল চিত্রনাট্যাকার হিসাবে বর্ণনা করা হয়। এছাড়াও তারকাদের অবস্থান অর্জনে ভারতীয় চলচ্চিত্রের মধ্য প্রথম চিত্রনাট্যাকার হিসেবে উল্লিখ করা হয়।
সেলিম খান (১৯৮৩-১৯৯৬)
সেলিম খান জাভেদ আক্তারের সাথে আলাদা হওয়ার পরে ১৯৯৬ সাল পর্যন্ত কোন চলচ্চিত্রের সাথে সক্রিয় ছিলেন না। তিনি ১৯৮৩ সাল থেকে ১৯৯৬ সাল পর্যন্ত মাত্র ১০টি চলচ্চিত্রের জন্য স্ক্রিপ্ট লিখেছিলেন। জাভেদ আক্তারের সাথে বিভক্তির পর তার লেখা স্ক্রিপ্টগুলি হল নাম, কবজা, তুফান, জুর্ম, আকায়লা, পাথ্তার কি ফুল, মাস্ত কালেন্দার, আ গালে লাগ জা, মাজদাহার, দিল তেরা দিওয়ানা (১৯৯৬)। সালমান খান পাত্থার কি ফুল এবং মাঝদার চলচ্চিত্রে তার পিতা সাথে কাজ করেন।
পুরস্কার
লাইফ টাইম অ্যাচিভমেন্ট অনার - অপ্সরা চলচ্চিত্র এবং টেলিভিশন প্রযোজক গিল্ড পুরস্কার - ২০১৪ সালের জানুয়ারি থেকে
রাজা প্রতাপাদিত্য চরিত্র
রাজা প্রতাপাদিত্য চরিত্র ঊনবিংশ শতাব্দীর শুরুতে প্রকাশিত একটি বাংলা গ্রন্থ । এর লেখক রামরাম বসু । এই গ্রন্থটিকে বাংলা ভাষায় কোন বাঙালি লিখিত লিখিত প্রথম গদ্যগ্রন্থ বিবেচনা করা হয়। এটি সর্বপ্রথম ১৮০১ খ্রিষ্টাব্দের জুলাই মাসে কলকাতা শহর থেকে প্রকাশিত হয়। গ্রন্থটি শ্রীরামপুর মিশন প্রেসে মুদ্রিত হয়েছিল।  এটি একটি জীবনী গ্রন্থ। রাজা প্রতাপাদিত্য প্রাচীন যশোরের অন্তর্ভুক্ত সুন্দরবনের মহারাজা বিক্রমাদিত্যের পুত্র ছিলেন। রাজা প্রতাপাদিত্যের নামকরণ সম্পর্কে রামরাম বসু এই গ্রন্থে লিখেছেন, “জ্যোতিষিরা বললেন সব বিষয়েই উত্তম কিন্তু পিতৃদ্রোহী। হরিষেবিষাদ মনে রাজা অন্নপাশনে পুত্রের নাম রাখলেন প্রতাপাদিত্য।”
ডালাস ম্যাভেরিক্‌স
ডালাস ম্যাভেরিক্‌স মার্কিন যুক্তরাষ্ট্রের একটি পেশাদার বাস্কেটবল দল। এটি টেক্সাস অঙ্গরাজ্যের ডালাস শহরে অবস্থিত। দলটির বর্তমান মালিক মার্ক কিউবান।
কৃষ্ণাপ্পা গৌতম
কৃষ্ণাপ্পা গৌতম (ಕೃಷ್ಣಪ್ಪ ಗೌತಮ್; জন্ম ২০ অক্টোবর ১৯৮৮) হলেন একজন ভারতীয় ক্রিকেটার যিনি কর্নাটক ক্রিকেট দলের হয়ে খেলেন।
জীবনী
গৌতমের পেশাদারী জীবনী শুরু হয় যখন তিনি বেঙ্গালুরুতে আঞ্চলিক প্রতিযোগিতায় অনূর্ধ্ব-১৫ দলের জন্য নির্বাচিত হন, যেখানে তিনি দ্বিতীয় সর্বোচ্চ উইকেট শিকারী হন। সে তার প্রথম রণজি ট্রফি খেলেন কর্ণাটকের হয়ে, বেঙ্গালুরু বিপরীতে ২০১২ এর নভেম্বরে, এবং দুই উইকেট সংগ্রহ করে, উভয়ই দ্বিতীয় ইনিংসে।
২০১৭ এর ফেব্রুয়ারিতে, ২০১৭ ইন্ডিয়ান প্রিমিয়ার লীগ প্রতিযোগিতার জন্য ₹ ২ কোটির বিনিময়ে মুম্বই ইন্ডিয়ান্স কর্তৃক কিনে নেয়। কর্নাটকের হয়ে ২০১৬-১৭ বিজয় হাজারে ট্রফিতে লিস্ট এ ক্রিকেটে তার অভিষেক হয় ২৫ ফেব্রুয়ারি ২০১৭ তারিখে।
২০২১ এর জানুয়ারিতে, ইংল্যান্ডের বিপক্ষে সিরিজের টেস্ট সিরিজের জন্য ভারতীয় দলের জন্য নির্বাচিত পাঁচজন নেট বোলারের মধ্যে তার নামও ছিল। ২০২১ এর ফেব্রুয়ারিতে, ২০২১ ইন্ডিয়ান প্রিমিয়ার লীগ প্রতিযোগিতার পূর্বে খেলোয়াড় নিলামে গৌতমকে চেন্নাই সুপার কিংস কিনে নেয়। উক্ত খেলোয়াড় নিলামে ভারতীয় খেলোয়াড়দের মধ্যে তিনি ছিলেন সবচেয়ে দামী খেলোয়াড় (inr 92500000)।
সিমা ছিয়েন
সিমা ছিয়েন ছিলেন হান সাম্রাজ্যের রাজকীয় লিপিশালার একজন অধ্যক্ষ। তাকে চৈনিক ইতিহাস লিখনধারার জনক হিসেবে বিবেচনা করা হয়। তার সর্বশ্রেষ্ঠ গ্রন্থ প্রধান ঐতিহাসিক দলিল যা চৈনিকদের কাছে শিচি নামেই অধিক পরিচিত। গ্রন্থটিতে তিনি "জিযহুয়ান্তি" ধাঁচে হলুদ সম্রাটের সময় হতে সিমা ছিয়েনের সমসাময়িক হান সম্রাট উ এর সময় পর্যন্ত প্রায় দুই হাজার বছরের বেশি সময়ের চীনের ইতিহাস লিপিবদ্ধ করেন। তার রচনাবলী পরবর্তী চৈনিক ইতিহাস লিখনধারার ভিত্তি স্থাপন করে।
বিখ্যাত উক্তি
১. মানুষের মৃত্যু অনিবার্য, কিন্তু তার তাৎপর্য হবে থাই পাহাড়ের চেয়েও ভারী বা বেলে হাঁসের পালকের চেয়েও হালকা।
ঝাড়ী জেলা
ঝাড়ী জেলা (পশতু : ژېړۍ, ) আফগানিস্তানের কান্দাহার প্রদেশের একটি নতুন জেলা।
উপজেলা সমূহ
ঝাড়ী জেলার রাজনৈতিক অবস্থান সময়ের সঙ্গে পরিবর্তিত হয়ে আসছে। ছোট ছোট গ্রামগুলি স্থানীয় প্রাচীন নামসমূহ ব্যবহার করে থাকেন। এই সকল ছোট ছোট গ্রামগুলির একেকটি উপজেলা হিসাবে তৈরী করা হয়েছে। ঝাড়ী জেলায় বর্তমানে নিম্নের উপজেলা রয়েছে:
উপজাতি
ঝাড়ী জেলার অধিকাংশ মানুষ জাতিগতভাবে পশতু সম্প্রদায়ের। পাশাপাশি এলিজাই, আখাকজাই, নুরজাই এবং ঘিলজাই সম্প্রদায়ের লোক বসবাস করে থাকে।
ডেনভার নাগেট্‌স
ডেনভার নাগেটস মার্কিন প্রোফেশনাল বাস্কেটবল টিমের একটি দল।
সৌদি আরবে হিন্দুধর্ম
হিন্দুধর্ম সৌদি আরবের তৃতীয় বৃহত্তম ধর্ম এবং দেশটিতে বসবাসকারী মোট জনসংখ্যার প্রায় ১.৩%। ২০২০ সালের তথ্যনুসারে সৌদি আরবে হিন্দু ধর্মাবলম্বীদের সংখ্যা প্রায় ৪৫১,৩৪৭ জন এবং এটি প্রতিদিন বৃদ্ধি পাচ্ছে । হিন্দু ধর্মাবলম্বীদের মধ্যে বেশিরভাগই ভারতীয় এবং নেপালি বংশোদ্ভূত।
পটভূমি
সৌদি আরব একটি ইসলামী ধর্মতন্ত্র। সুন্নি ইসলাম হলো রাষ্ট্রীয় ধর্ম এবং ইসলাম ছাড়া অন্য কোনো ধর্মের চর্চা প্রকাশ্যে অনুমোদিত নয়। শুধুমাত্র মুসলমানদের জাতীয়তা অর্জনের অনুমতি দেওয়া হয়। এখানে বসবাসকারী হিন্দুরা সবাই কর্ম বা পর্যটনসূত্রে প্রবাসী।
হিন্দুদের পর্যাপ্ত জনসংখ্যা থাকা সত্ত্বেও অমুসলিমদের জন্য কোন হিন্দু মন্দির বা অন্য কোন উপাসনালয় নেই এবং অমুসলিমদের ধর্মের স্বাধীনতা খুবই সীমিত।
নিপীড়ন
অন্যান্য অমুসলিম ধর্মের মতো, সৌদি আরবে হিন্দুদের প্রকাশ্যে উপাসনা করার অনুমতি নেই। সৌদি আরব কর্তৃপক্ষের দ্বারা হিন্দুধর্মীয় সামগ্রী ধ্বংসের কিছু অভিযোগও পাওয়া গেছে। সৌদি কর্তৃপক্ষ হিন্দু কালচার ও পূজা অর্চনা এবং ধর্মীয় অনুশীলনকে কঠোরভাবে নিন্দা করে। মুসলমানদের ইসলাম ত্যাগ করার অনুমতি দেওয়া হয় না কারণ এটি ধর্মত্যাগ হিসাবে মৃত্যুদণ্ডে দণ্ডনীয়। বাইবেল, ভগবদ্গীতা এবং আহমেদি বইয়ের মতো অমুসলিম ধর্মীয় সামগ্রী বিতরণ ও মুসলিমরা ধর্মান্তর হওয়া অবৈধ।
২৪ মার্চ ২০০৫-এ সৌদি কর্তৃপক্ষ রিয়াদের একটি পরিবারের অ্যাপার্টমেন্টের ধর্মীয় জিনিসগুলি ধ্বংস করে।
তন্ত্রযান
বৌদ্ধ তন্ত্র হল ভারতীয় ও তিব্বতি ধর্মগ্রন্থের এক বৈচিত্র্যপূর্ণ গুচ্ছ, যাতে তান্ত্রিক বৌদ্ধধর্মের স্বতন্ত্র মতবাদ ও ধর্মাচারগুলির কথা উল্লিখিত হয়েছে।
বিবরণ
বৌদ্ধ তান্ত্রিক ধর্মগ্রন্থগুলির আবির্ভাব ঘটতে শুরু করেছিল গুপ্তযুগে। যদিও তান্ত্রিক ধ্যানধারণার সঙ্গে সম্পৃক্ত উপাদানগুলি অন্ততপক্ষে খ্রিস্টীয় তৃতীয় শতাব্দী থেকেই নানা গ্রন্থে উল্লিখিত হতে থাকে। অষ্টম শতাব্দীর মধ্যেই উত্তর ভারতে তন্ত্র একটি প্রধান ধর্মীয় ধারায় পরিণত হয়। একাধিক তন্ত্রগ্রন্থ রচিত হয় এবং অসংখ্য তান্ত্রিক পণ্ডিত সেই সকল গ্রন্থের টীকা রচনা করতে শুরু করেন।
জ্ঞাত বৌদ্ধতন্ত্রগুলির মধ্যে যেগুলির রচনাকাল নির্ণয় করা যায়, সেগুলির মধ্যে প্রাচীনতমটি হল সম্ভবত মহাবৈরোচন তন্ত্র। আনুমানিক ৬৮০ খ্রিস্টাব্দে চীনা তীর্থযাত্রী উ-হিং (無行) কর্তৃক এটি উল্লিখিত ও সংগৃহীত হয়েছিল।
অনেক আদি বৌদ্ধ তন্ত্রগ্রন্থ (যেগুলিকে পরবর্তীকালে "ক্রিয়াতন্ত্র" নামে অভিহিত করা হয়) হল প্রধানত জাগতিক উদ্দেশ্যে প্রযুক্ত জাদুমন্ত্র ও বাক্যবন্ধের সংকলন। এগুলিকে বলা হত মন্ত্রকল্পক (মন্ত্র সহায়িকা)। এই সকল গ্রন্থে এই গ্রন্থগুলিকে তন্ত্র বলে উল্লেখও করা হয়নি। অষ্টম শতাব্দী থেকে রচিত পরবর্তীকালীন তন্ত্রগ্রন্থগুলিতে (যেগুলিকে নানারূপে যোগতন্ত্র, মহাযোগ ও যোগিনী তন্ত্র নামে অভিহিত করা হয়) দেবতা (দেবতাযোগ) বা পবিত্র শব্দের (মন্ত্র) সঙ্গে যোগস্থাপন, সূক্ষ্ম দেহ ধারণের কৌশল ও দ্রুত বুদ্ধত্ব অর্জনের অন্যান্য গোপন পদ্ধতির কথা উল্লিখিত হয়েছে। কয়েকটি তন্ত্রে সুরা গলাধঃকরণ এবং যৌন আচার-অনুষ্ঠান সহ অন্যান্য নিষিদ্ধ ক্রিয়াকাণ্ডেরও উল্লেখ পাওয়া যায়। বৌদ্ধ তন্ত্রশাস্ত্রে প্রাপ্ত কয়েকটি স্বতন্ত্র বিষয়বস্তু ও ধ্যানধারণার অন্যতম হল দেহের পুনর্মূল্যায়ন এবং মহাসুখ অর্জনের জন্য দেহের ব্যবহার, নারী ও নারী দেবতার ভূমিকার পুনর্মূল্যায়ন এবং নেতিবাচক মানসিক অবস্থার একটি পুনর্মূল্যায়ন। বৌদ্ধতন্ত্রে নেতিবাচক মানসিক অবস্থাকেও মুক্তিলাভের একটি উপায় হিসেবে ব্যবহার করার কথা বলা হয়েছে। হেবজ্রতন্ত্রে আছে, "জগৎ আসক্তির দ্বারা আবদ্ধ এবং আসক্তির দ্বারাই তা মুক্ত হয়।"
বৌদ্ধ তন্ত্র দ্রুত ভারতের বাইরে তিব্বত ও নেপালের মতো নিকটবর্তী দেশগুলিতে ছড়িয়ে পড়েছিল অষ্টম শতাব্দীতেই। তারপর তা ছড়িয়ে পড়ে দক্ষিণপূর্ব এশিয়াতেও। তাং রাজবংশের রাজত্বকালে বৌদ্ধ তন্ত্র চীনে উপনীত হয়। সেখানে তা পরিচিত ছিল তাংমি নামে। কুকাই (৭৭৪-৮৩৫) এই তন্ত্রকে নিয়ে যান জাপানে। সেখানে তার নাম হয় শিনগোন। নেপাল, মঙ্গোলিয়া ও তিব্বতে তন্ত্রই প্রধান বৌদ্ধ পরম্পরা হয়ে ওঠে এবং তন্ত্রের ভিত্তিতেই এই অঞ্চলে জন্ম হয় বজ্রযানের।
১৫০০ থেকে ২০০০টি ভারতীয় বৌদ্ধ তন্ত্রগ্রন্থের অস্তিত্ব মূল সংস্কৃত ভাষায় এখনও রয়েছে। এছাড়া ২০০০-এরও বেশি তন্ত্র পাওয়া যায় অনুবাদে (প্রধানত তিব্বতি ও চীনা অনুবাদে)। তিব্বতি প্রামাণ্য বৌদ্ধশাস্ত্রে কানজুর সংকলনে ৪৫০টি ও তেনগ্যুর সংকলনে ২৪০০টি তন্ত্রগ্রন্থ রয়েছে।
তিব্বতি বর্গবিন্যাস
দুই ঐতিহাসিক কালপর্যায়ে তন্ত্রগ্রন্থগুলি তিব্বতে আনীত হয়েছিল: অষ্টম ও একাদশ শতাব্দীতে। প্রাচীন অনুবাদ পরম্পরা (ন্যিংমা) ও পরবর্তীকালীন নব্য অনুবাদ পরম্পরাগুলি তন্ত্রগ্রন্থগুলিকে ভিন্ন ভিন্ন বর্গের অন্তর্ভুক্ত করেছে।
প্রাচীন অনুবাদ পরম্পরা
ন্যিংমা তন্ত্র সংকলনটি ন্যিংমা গ্যুবুম নামে পরিচিত। এটিতে তন্ত্রের ছয়টি বর্গ দেখা যায়:
নব্য অনুবাদ পরম্পরা
সরমা বা তিব্বতি বৌদ্ধধর্মের নব্য অনুবাদ পরম্পরাগুলি (গেলুগ, সাক্য ও কাগ্যু) তন্ত্রগুলিকে চারটি বর্গে ভাগ করে:
বৌদ্ধ তন্ত্র গ্রন্থাবলির তালিকা
অনেক তন্ত্রগ্রন্থের শিরোনামেই "তন্ত্র" শব্দটির পরিবর্তে ধারণী, কল্প, রাজ্ঞী, স্তোত্র, দোহা ও সূত্র প্রভৃতি অভিধা ব্যবহার করা হয়েছে। প্রধান প্রধান তন্ত্রগ্রন্থগুলিতে ব্যাখ্যাতন্ত্র (ব্যাখ্যামূলক তন্ত্র), টীকা ও সাধনা সাহিত্যের মতো অপ্রধান সাহিত্য অন্তর্ভুক্ত হয়েছে। প্রধান বৌদ্ধ তন্ত্রগ্রন্থগুলির মধ্যে রয়েছে:
তন্ত্র রচয়িতা
সপ্তম শতাব্দীর মধ্যভাগে বৌদ্ধ তন্ত্র অধিকতর পরিমাণে অনুশীলিত হতে শুরু করলে, মূলধারার বৌদ্ধ শিক্ষাপ্রতিষ্ঠানগুলির পণ্ডিতবর্গ সেই ধারাকে গ্রহণ করেন এবং বজ্রযানের আদর্শ অনুসারে সাধনা ও টীকা রচনা শুরু করেন। বিনয়তোষ ভট্টাচার্য লিখেছেন যে, প্রধান তন্ত্র রচয়িতাদের দু'টি প্রধান কালানুক্রমিক তালিকা রয়েছে। প্রথমটি তারানাথের রচনায় পাওয়া যায় এবং দ্বিতীয়টি পাওয়া যায় চক্রসম্বর তন্ত্রের কাজি দাওয়াসামদুপ-রচিত ভূমিকাটিতে।
তারানাথের তালিকা:
কাজি দাওয়াসামদুপের তালিকা:
অন্যান্য ভারতীয় তান্ত্রিক লেখকদের মধ্যে উল্লেখযোগ্য:
মোটর সাইকেল
250px|thumb| হোন্ডা কোম্পানীর মোটর সাইকেল মোটর সাইকেল, মোটর বাইক, বাইক (motorcycle, motorbike, bike, moto) যন্ত্রচালিত পরিবহণের একটি বিশেষ রূপ; যার সাহায্যে একজন মোটর চালক একস্থান থেকে অন্যস্থানে দ্রুত গমন করে থাকেন। সাধারণতঃ এ পরিবহনটি দ্বি-চক্রযানের ন্যায় দুই চাকাবিশিষ্ট ও মোটর যুক্ত থাকে। কখনো কখনো এটি তিন চাকাবিশিষ্ট হয়ে থাকে, কিন্তু বাস কিংবা ট্রাক আকৃতির নয়। সচরাচর একজন ব্যক্তি কর্তৃক এ যানবাহন চালনা করা হয়। যিনি মোটর সাইকেল চালনা করেন, তিনি মোটর চালক নামে পরিচিত। মোটর চালকের পিছনে কিংবা সামনে যিনি আরোহণ করেন, তিনি মোটর আরোহী হিসেবে আখ্যায়িত হন। অনেক সময় মোটর সাইকেলের সাথে অন্য একটি অংশ সংযুক্ত করা হয় যাতে আরো তিনজন ভ্রমণ করতে পারেন। দূরত্ব, ব্যবহার, আর্থিক ক্রয়ক্ষমতা ইত্যাদির উপর নির্ভর করে মোটর সাইকেল নির্মাণ করা হয়।
ব্যবহার
যন্ত্রচালিত যানবাহন ও স্বাচ্ছন্দ্যকর পরিবহন হিসেবে জাপান, ব্রাজিলসহ বিশ্বের প্রায় সকল দেশেই এর ব্যবহার রয়েছে।  বিশ্বের জনবহুল দেশগুলোয় বিশেষ করে চীন, ভারতে মোটর সাইকেল একপ্রকার সাধারণ পরিবহনরূপে স্বীকৃত। মোটর স্কুটার, দুই বা তিন চাকার মোটরচালিত সাইকেলসহ বিশ্বে আনুমানিক ২০০ মিলিয়ন বা ২০ কোটি মোটর সাইকেল রয়েছে বলে ধারণা করা হয়। প্রতি এক হাজার ব্যক্তির জন্যে গড়ে ৩৩টি মোটর সাইকেল বরাদ্দ আছে। সেই তুলনায় গাড়ীর সংখ্যা আছে ৫৯ কোটি যা প্রতি এক হাজার ব্যক্তির জন্যে রয়েছে গড়ে ৯১টি গাড়ী।
ইতিহাস
প্রথম অভ্যন্তরীণ ইঞ্জিনে পেট্রোলিয়াম জ্বালানী ব্যবহার করে নির্মিত মোটর সাইকেলটি ছিল ডেইমলার রিতওয়াগন বা চলমান ওয়াগন। ১৮৮৫ সালে জার্মানির ব্যাড ক্যাস্তাতে এ মোটর সাইকেলটি নির্মাণ করেছিলেন জার্মান আবিষ্কারদ্বয় - গতলিয়েব ডেইমলার এবং উইলহেম মেব্যাচ। মোটর সাইকেলটি বিশ্বের প্রথম যন্ত্রচালিত সাইকেলরূপে স্বীকৃত।  এ আবিষ্কারের জন্যে ডেইমলারকে মোটর সাইকেলের জনক হিসেবে আখ্যায়িত করা হয়। তবে, এটি নিরাপদ বাইসাইকেল হিসেবে বিবেচিত হয়নি এবং এটি সোজাভাবে চলতে পারত।
বিপণন ব্যবস্থা
অত্যন্ত জনপ্রিয় যানবাহন হিসেবে তরুণ জনগোষ্ঠীর কাছে এর গ্রহণযোগ্যতা রয়েছে। তন্মধ্যে, প্রস্তুতকৃত মোটর সাইকেলের ৫৮%-ই এশিয়ার উন্নয়নশীল দেশসমূহে ব্যবহার করা হয়। জাপান বাদে দক্ষিণ এশিয়া, পূর্ব এশিয়া, এশীয়-প্রশান্ত মহাসাগরীয় অঞ্চলের দেশগুলোই এর প্রধান কেন্দ্রবিন্দু ও ভোক্তা। মার্কিন যুক্তরাষ্ট্র ও জাপানে ৩৩% গাড়ী রয়েছে, যার সংখ্যা প্রায় ১৯৫ মিলিয়ন। ২০০৬ সালে চীনে ৫৪ মিলিয়ন মোটর সাইকেল ব্যবহৃত হয়। দেশটির বার্ষিক উৎপাদন ক্ষমতা প্রায় ২২ মিলিয়ন একক। ২০০২ সালের তথ্য মোতাবেক ভারতে ৩৭ মিলিয়ন মোটর সাইকেল/মোপেড ছিল। এ সংখ্যাটি যান্ত্রিক পরিবহনের ক্ষেত্রে বিশ্বে সর্বোচ্চ। ৩৪ মিলিয়ন মোটর সাইকেল/মোপেড নিয়ে চীন দ্বিতীয় স্থানে রয়েছে।  বাংলাদেশে ২০২২ সালের ৩১ মে পর্যন্ত নিবন্ধিত মোটর সাইকেলের সংখ্যা ৩৭ লাখের উপরে।
সুইডেন দূতাবাস, ঢাকা
সুইডেন দূতাবাস, ঢাকা হল বাংলাদেশে অবস্থিত সুইডেনের একটি কূটনৈতিক মিশন। এটি ঢাকার গুলশানে অবস্থিত।
ইতিহাস
সুইডিশ দূতাবাস বাংলাদেশে বেলজিয়াম, ফিনল্যান্ড, আইসল্যান্ড, লাটভিয়া, লুক্সেমবার্গ, নেদারল্যান্ড, পোল্যান্ড এবং স্লোভেনিয়া’র শেনজেন ভিসার প্রতিনিধিত্ব করে। বর্তমানে সুইডিশ দূতাবাসের রাষ্ট্রদূত সার্লোট্টা স্লাইটার।
বিজয়বাহু পদাতিক রেজিমেন্ট
বিজয়বাহু পদাতিক রেজিমেন্ট হচ্ছে শ্রীলঙ্কা সেনাবাহিনীর একটি পদাতিক রেজিমেন্ট।
ইতিহাস
১৯৮০ সালে রেজিমেন্টটি তৈরি হয় যদিও খুব দ্রুত মাত্র তিন বছরের মাথায় রেজিমেন্টটি ভেঙে দিয়ে আবার ১৯৮৮ সালে পুনরায় তৈরি করা হয় রেজিমেন্টটি। রিক্রুটদের প্রশিক্ষণ কেন্দ্র প্রথমে বোয়েগান্নেতে খোলা হয়, এরপর আবার পুট্টালামেও সরিয়ে আনা হয়েছিলো তবে এখন আবার বোয়েগান্নেতেই রয়েছে।
আইয়ুব আল কাবি
আইয়ুব আল কাবি (أيوب الكعبي) জন্ম: ২৬ জুন ১৯৯৩) হলেন মরক্কোর একজন পেশাদার ফুটবলার, যিনি মরক্কোর ক্লাব রেনাইসেন্স স্পোর্তিভ দে বেরকানে এবং মরক্কো জাতীয় দলের হয়ে একজন আক্রমণভাগের খেলোয়াড় হিসেবে খেলেন। এছাড়াও তিনি মাঝে মাঝে একজন উইঙ্গার হিসেবেও খেলে থাকেন। তিনি সিএইচএএন ২০১৮-এর সর্বোচ্চ গোলদাতা ছিলেন, যেখানে তিনি তার জন্মভূমিতে ৯টি গোল করেছিলেন; এর ফলে তিনি উক্ত প্রতিযোগিতায় রেকর্ড গড়েন। পূর্বে সিএইচএএন ২০০৯-এ গাম্বিয়ার গিভেন সিঙ্গুলুমা সর্বোচ্চ গোলদাতায় পরিণত হয়েছিলেন, যেখানে তিনি ৫টি গোল করেছিলেন।
লিবিয়ার বিরুদ্ধে সেমি-ফাইনালে দুটি গোল করার পর, মরক্কো আফ্রিকান নেশন্স চ্যাম্পিয়নশিপে প্রথমবারের মতো ফাইনালে উঠে।
আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
হা জেলা
হা জেলা (জংখা: ཧཱ་; অন্য উচ্চারণে হাআ) ভুটানের ২০টি জেলার মধ্যে অন্যতম একটি জেলা বা জংখাগ। ২০১৭ সালের আদমশুমারী অনুযায়ী এ জেলার জনসংখ্যা ১৩,৬৫৫ জন এবং খানা সংখ্যা ২৯৫২টি। গাসা জেলার পর এটি ভুটানের দ্বিতীয় জনবহুল জেলা। জেলার মানুষেরা জংখা ভাষায় কথা বলে, যা ভুটানের জাতীয় ভাষা।
অর্থনীতি
হা জেলার ৭৮% বন দিয়ে আচ্ছাদিত এবং বন স্থানীয় অর্থনীতিতে একটি গুরুত্বপূর্ণ অবদান রাখে।
২০০২ সালে উপত্যকাটি বিদেশী পর্যটনের জন্য উন্মুক্ত করা হয়েছিল, যদিও এর পর্যটন সংস্থানগুলি পারো, থিম্পু এবং বুমথাং জেলা/জোংখাগের তুলনায় মূলত অনুন্নত রয়েছে।
ভূগোল
হা জেলা ভুটানের পশ্চিম সীমান্তে অবস্থিত। উত্তর-পশ্চিমে এটি তিব্বত দ্বারা আবদ্ধ। দক্ষিণ-পশ্চিমে এটি সামৎসে জেলা, দক্ষিণ-পূর্বে চুখা জেলা এবং উত্তর-পূর্বে পারো জেলা দ্বারা সীমাবদ্ধ।
প্রশাসন
হা জেলা ৬টি গিয়োগে বিভক্ত।
মিলিটারি
ভারতীয় সেনাবাহিনী চীন থেকে অভ্যন্তরীণ নিরাপত্তা বজায় রাখার জন্য উপত্যকায় একটি সামরিক ঘাঁটি গেরেছে। চীনা সামরিক বাহিনী গত তিন মাস ধরে টেনসে প্রকৃতির রিজার্ভ এবং হায়া জেলার সীমানা বরাবর রাস্তা নির্মাণ করেছে যা গুগল আর্থ/মানচিত্র এবং অন্যান্য দেখার প্ল্যাটফর্মগুলিতে স্পষ্টভাবে দৃশ্যমান।
নিউক্লাইড
নিউক্লাইড বলতে বুঝায় একই ধরনের নিউক্লীয় প্রজাতিভূক্ত নিউক্লিয়াসকে।
সংজ্ঞা
দুটি নিউক্লিয়াসের প্রোটন সংখ্যা Z এবং নিউট্রন সংখ্যা N যদি অভিন্ন হয়, তাহলে তারা একই নিউক্লীয় প্রজাতির অন্তর্ভুক্ত হয়। এই ধরনের একই নিউক্লীয় প্রজাতিকেই বলা হয় নিউক্লাইড। একটি নিউক্লাইডকে তার রাসায়নিক সংকেত এবং রাসায়নিক সংকেত এর শির সংখ্যা (A=Z+N) দ্বারা শনাক্ত করা হয়।
ইতিহাস
১৯৪৭ সালে বিজ্ঞানী ট্রুম্যান পি. কোমান প্রথম এই নিউক্লাইড শব্দটি ব্যবহার করেন।
হাসান বঁদে
বুরেইমা হাসান বঁদে (Hassane Bandé; ৩০ অক্টোবর ১৯৯৮; হাসান বঁদে নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ক্রোয়েশীয় ক্লাব ইস্ত্রা ১৯৬১ এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।
বুর্কিনাবি ফুটবল ক্লাব সালিতার যুব পর্যায়ের হয়ে খেলার মাধ্যমে বঁদে ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, বেলজীয় ক্লাব মেখেলেনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মেখেলেনের হয়ে মাত্র এক মৌসুমে ২৫ ম্যাচে ১১টি গোল করার পর ২০১৮–১৯ মৌসুমে তিনি প্রায় ৮.২৫ মিলিয়ন ইউরোর বিনিময়ে ওলন্দাজ ক্লাব আয়াক্সে যোগদান করেছেন। পরবর্তীকালে, তিনি থুনের হয়ে খেলেছেন। ২০২০–২১ মৌসুমে, তিনি ধারে আয়াক্স হতে ক্রোয়েশীয় ক্লাব ইস্ত্রা ১৯৬১ যোগদান করেছেন।
বঁদে ২০১৫ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১৬ ম্যাচে ১টি গোল করেছেন।
প্রারম্ভিক জীবন
বুরেইমা হাসান বঁদে ১৯৯৮ সালের ৩০শে অক্টোবর তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৫ সালের ২৫শে অক্টোবর তারিখে, ১৬ বছর, ১১ মাস ও ২৫ দিন বয়সে, ডান পায়ে ফুটবল খেলায় পারদর্শী বঁদে নাইজেরিয়ার বিরুদ্ধে অনুষ্ঠিত ২০১৬ আফ্রিকান নেশন্স চ্যাম্পিয়নশিপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে বঁদে সর্বমোট ১ ম্যাচে অংশগ্রহণ করেছেন।
বঁদে ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
ফিনিক্স সান্‌স
ফিনিক্স সান্‌স ফিনিক্স, অ্যারিজোনা, মার্কিন যুক্তরাষ্ট্রের একটি পেশাদার বাস্কেটবল দল। এটি আমেরিকার জাতীয় বাস্কেটবল এসোসিয়েশনের প্যাসিফিক ডিভিশনের অধীনে ওয়েস্টার্ন কনফারেন্সের একটি দল এবং ক্যালিফোর্নিয়ার বাইরে একমাত্র দল। ১৯৯২ সাল থেকে দলটি ইউএস এয়ারওয়েজ সেন্টারে নিজেদের ম্যাচ খেলে।
বটিয়াঘাটা ইউনিয়ন
বটিয়াঘাটা বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
ভৌগোলিক অবস্থান
বটিয়াঘাটা ইউনিয়নের পশ্চিম সালতা নদী, পূর্বে দিকে কাজিবাছা নদী, উত্তরে দিকে শৈলমারী নদী এবং শৈলমারী সেতু, দক্ষিণ দিকে গঙ্গারামপুর ইউনিয়ন রয়েছে।
প্রশাসনিক অঞ্চল
এই ইউনিয়ন নিন্মলিখিত গ্রাম নিয়ে গঠিত:
যোগাযোগ ব্যবস্থা
বাস/ইজিবাইক/মহেন্দ্র/মোটরসাইকেলের চলাচল রয়েছে।
ইক্সাইন-কোলকিক পলিটিক্স বন
"তেজস্ক্রিয় ব্রডলেফ  এবং মিশ্র বনভূমি বায়োম, কালো সমুদ্রের দক্ষিণ তীরে অবস্থিত  ইক্সাইন-কোলকিক পদ্মবর্ণ বন ''। পূর্ব ইউরোপের তুরস্ক এর উত্তর উপকূল জুড়ে পূর্ব (পশ্চিম ইউরোপ) থেকে জর্জিয়ার (দেশ) | জর্জিয়া দক্ষিণপূর্ব কোণের বুলগেরিয়া থেকে তৃণ তৃণভূমি তীর বরাবর প্রসারিত হয়ে প্রায় কৃষ্ণ সাগর এর পূর্ব দিক পর্যন্ত বিস্তৃত ।
উপ অঞ্চল
ইকোভারগ্রিনটি দুটি উপ-অঞ্চলে বিভক্ত, প্রধানত বৃষ্টিপাতের উপর ভিত্তি করে। চিরতরে mesomorphic broadleaf shrubs এর অন্তর্গত উভয় উপ অঞ্চলের জন্য বৈশিষ্ট্য। "অপেক্ষাকৃত উল্লেখযোগ্য প্রজাতিগুলি বিভিন্ন রৌদ্রোজ্জ্বল যেমন পন্টিক রোডোডেন্ড্রন ( রোডোডেন্ড্রন পন্টিকাম  অন্তর্ভুক্ত; কালো সাগর হ্যালি ( আইওক্স কলচিকা , চেরি লরেল ( লরোকারাসস অফ অফিসিয়ালিস ), ককেসেস ( বক্সাস কলচিকা ) এবং সাধারণ বক্স (বকসাস সেপভারভের্নস ), কোকোসিয়েশন হোস্টলিবারি ( ভ্যাক্সিনিয়াম আর্কটোস্টোফাইয়োস ) ইত্যাদি। ইউরোপীয় দৃষ্টিকোণ থেকে, ত্রিশারি
কোলচিয়ান বন
তুর্কী ও জর্জিয়াতে কালো সাগরের দক্ষিণ-পূর্ব কোণে 'কোলকিক' 'বা' 'কোলচিয়ান বন'  পাওয়া যায়। কোলচেনিয়ান বনগুলি মিশ্রিত হয় অ্যালিন্স গ্লুতিনোসা | ব্ল্যাক আল্ডার  (অ্যালেনস গ্লুটিনোসা) , হংসবিম ('কার্পিনস বেথুসাস' এবং  কার্পিনস প্রাচ্যীয়সঃ সি। প্রাচ্যবিদ ওরিয়েন্টাল বীচ ('ফিগাস ওরিয়েন্টালিস'), এবং মিষ্টি চেস্টনুট  (কাস্টানা স্যাটায়ারা) , একসাথে চিরতরে নর্ম্যান ফির ( অ্যাবিস নর্ডম্যানিয়ানা'), ৭৮ মিটারে ইউরোপের সর্বোচ্চতম বৃক্ষ), কোকাকিয়াস স্প্রুয়েস ( পিইসিয়া প্রাচ্যবিদ ) এবং স্কট পাইন ( পিনুস সিলেস্ট্রিএস '')। 'কোলচিক অঞ্চলে সর্বোচ্চ বৃষ্টিপাত হয়, যা ১,৫০০-২,৫০০ ও nbsp; মি। মি। গড়, সর্বোচ্চ ৪,০০০ মিমি পর্যন্ত এবং ইউরোপের কিছু সমীপে বৃষ্টি বনভূমি এর আবাসস্থল।
ইক্সনিক বন
শুকনো  'ইক্সিন'  বা  ইক্সনিক বন  মেলেত নদী এর পশ্চিমে অবস্থিত এবং কালো সাগরের পাশে বসপারাস জুড়ে বিস্তৃত)ইউরোপীয় তুরস্ক উপকূলে বুলগেরিয়া ১০০০-১৫০০ মিমি বৃষ্টিপাত পায়। ইকোভারজিয়নের বুলগেরিয়ান অংশটি স্ট্র্যান্ডঝা নেচার পার্ক এর মধ্যে অবস্থিত, যেখানে এটি বলকান মিশ্র বনভূমি অঞ্চলে সীমান্ত এবং রূপান্তরিত হয়।বিরল আবাসস্থলগুলির মধ্যে রয়েছে ডুন উপকূলীয় বালি ডাইনিস এবং পিটল্যান্ড গুলি।
মাদ্রাসা ইনামিয়া
মাদ্রাসা ইনামিয়া ক্যাম্পারডাউন দক্ষিণ আফ্রিকার ডারবানে অবস্থিত একটি উচ্চতর ইসলামি শিক্ষাপ্রতিষ্ঠান। যুক্তরাষ্ট্র, কানাডা, বেলজিয়াম, ভারত, শ্রীলঙ্কা, পাকিস্তান, মালয়েশিয়া, ফিলিপাইন, মোজাম্বিক, মালাউই, জাম্বিয়া এবং অস্ট্রেলিয়ার বেশ কিছু শিক্ষার্থী এই মাদ্রাসায় শিক্ষা গ্রহণ করছে।
শিক্ষা পদ্ধতি
মাদ্রাসাটি নিম্নের কোর্সগুলো প্রদান করে:
আলিম কোর্সের পাঠ্যসূচি
নিচে আলিম কোর্সের বিষয়গুলোর একটি সংক্ষিপ্ত পর্যালোচনা দেওয়া হলো:
প্রকাশনা
মাদ্রাসাটি একাডেমি ফর ইসলামিক রিসার্চ এর অধীনে অনেকগুলো বই এবং নিবন্ধ প্রকাশ করেছে। এর মধ্যে রয়েছে:
আজিজ বুহাদ্দুজ
আজিজ বুহাদ্দুজ (জন্ম: ৩০ মার্চ ১৯৮৭ ) হলেন মরক্কোর একজন পেশাদার ফুটবলার, যিনি জার্মান ক্লাব এফসি সেন্ট পাউলি এবং মরক্কো জাতীয় দলের হয়ে একজন আক্রমণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
নূরুল ইসলাম কাব্যবিনোদ
নূরুল ইসলাম কাব্যবিনোদ (২০ ডিসেম্বর ১৯০৮ - ২০ জানুয়ারি ২০১৩) ছিলেন একজন বাংলাদেশি কবি ও সাংবাদিক। কবিতায় বিশেষ অবদানের জন্য ২০০৯ সালে বাংলা একাডেমি তাকে সম্মানসূচক ফেলোশিপ প্রদান করে।
প্রারম্ভিক জীবন
নূরুল ইসলাম ১৯০৮ সালের ২০ ডিসেম্বর রংপুরের বাবুখাঁ গ্রামে জন্মগ্রহণ করেন। তার পিতার নাম মুহাম্মদ আজিবুল্লাহ এবং মাতা মজিদ উন-নেসা। ১৭০০ সালে নূরুল ইসলামের প্রপিতামহ সওদাগর ওয়ালী মুহাম্মদ খান পাটনা থেকে রংপুরে ডিঙ্গী নৌকা নিয়ে বাণিজ্য করার জন্য আসেন এবং এখানেই স্থায়ী হন। ওয়ালী খানের পুত্র মুহাম্মদ বাবুল খানের নামানুসারে গ্রামের নামকরণ করা হয়েছে বাবুখাঁ। নূরুল ইসলাম চতুর্থ শ্রেণীতে পড়াবস্থায় ছড়া লেখা শুরু করেন।
কর্মজীবন
নূরুল ইসলাম শিক্ষাজীবন শেষ করে সাংবাদিকতায় প্রবেশ করেন। তিনি ১৯৪৭ সালে রংপুর জেলা সাংবাদিক সমিতি প্রতিষ্ঠায় ভূমিকা রাখেন এবং প্রতিষ্ঠাতা সাধারণ সম্পাদকের দায়িত্ব পালন করেন। ভারত বিভাগের পর তিনি পাকিস্তান অ্যাসোসিয়েটেড প্রেসের রংপুর জেলা প্রতিনিধি হিসেবে দায়িত্ব পালন করেন। সংবাদ সংক্রান্ত একটি মামলায় তিনি কিছুকাল কারাভোগ করেন। ১৯৫২ সালে তিনি সাংবাদিকতা থেকে অবসর গ্রহণ করেন। পরে বাংলাদেশ বেতারের রংপুর কেন্দ্রে অনিয়মিত শিল্পী ও স্ক্রিপট রাইটার হিসেবে কিছুকাল কাজ করেন। ১৯৮৭ সালে ‘ছান্দসিক সাহিত্য সংস্কৃতি গোষ্ঠী’ নামে একটি সাংস্কৃতিক সংগঠন প্রতিষ্ঠা করেন।
ব্যক্তিগত জীবন
নূরুল ব্যক্তিগত জীবনে বিবাহিত এবং চার পুত্র ও ৩ কন্যার জনক ছিলেন। ২০১৩ সালের ২০ জানুয়ারি ১০৫ বছর বয়সে রংপুরে নিজ বাসভবনে মৃত্যুবরণ করেন। পরে তাকে স্থানীয় মিস্ত্রীপাড়া কবরস্থানে সমাধিস্থ করা হয়।
ময়ূরাক্ষী নদী
ময়ূরাক্ষী নদী বা ময়ূরাক্ষি নদী হল ভারতের পূর্বাঞ্চলীয় রাজ্য ঝাড়খন্ড ও পশ্চিমবঙ্গের মধ্য দিয়ে প্রবাহিত একটি গুরুত্বপূর্ণ নদী। নদীটি দামোদর নদ পরিকল্পনা ( D.V.C ) ব্যবস্থার অন্তর্গত। নদীটির মোট দৈর্ঘ্য ২৫০ কিলোমিটার।
নামকরণ
ময়ূরাক্ষী শব্দের অর্থ হল ময়ূরের চোখ।
উপনদী
এই নদীটির অনেক গুলি ছোট বড় উপনদী রয়েছে; যেগুলো এই নদীটির জলের প্রধান উৎস।
প্রবাহ
ময়ূরাক্ষী নদী ঝাড়খণ্ডের ত্রিকুট পাহাড় থেকে উৎপত্তি লাভ করেছে। এর পর নদীটি পূর্ববাহিনী হয়ে ঝাড়খণ্ডের দেওঘর জেলা ও দুমকা জেলা অতিক্রম করে ঝাড়খন্ড-পশ্চিমবঙ্গ সীমান্ত দিয়ে বীরভূম জেলায় প্রবেশ করেছে। শেষে নদীটি মুর্শিদাবাদ জেলার মধ্য দিয়ে প্রবাহিত হয়ে হুগলি নদীতে মিলিত হয়েছে। এর প্রবাহপথ জুড়ে বহু উপনদী রয়েছে। নদীটির মোট প্রবাহ পথ ২৫০ কিমি।
বন্যা নিয়ন্ত্রণ
নদীটি অতীতে বহু ভয়ঙ্কর বন্যা ঘটিয়েছে। কিন্তু বন্যা নিয়ন্ত্রণের জন্য নদীটিতে দুটি বাঁধ দেওয়া হয়েছে। এই বাঁধ দুটি হল ম্যাসানজোড় বাঁধ ও তিলপাড়া ব্যারেজ। এই দুটি বাঁধ নির্মাণের পর নদীটির বন্যা নিয়ন্ত্রিত হয়েছে। ,
বাঁধ
ময়ূরাক্ষী নদী গতিপথের উপর দুটি বাঁধ বা ড্যাম লক্ষ্যণীয়। প্রথমটি হল ম্যাসানজোড় ড্যাম যেটি ঝাড়খণ্ডের দুমকা জেলায় দুমকা সিউড়ী রোডের পাশে অবস্থিত যেটি কানাড়া বাঁধ নামেও পরিচিত, আরেকটি হল সিউড়ী তিলপাড়া ড্যাম যেটি পশ্চিমবঙ্গের বীরভূমের সিউড়ী শহরের পাশে অবস্থিত । এই দুটি বাঁধই মূলত সেচ কার্যে ব্যবহৃত হয়। তবে ম্যাসানজোড় বাঁধ থেকে অল্প পরিমানে জ্বলবিদ্যুৎও উৎপন্ন হয়। গতিপথ
থমসন পরমাণু মডেল
thumb থমসন পরমাণু মডেল বলতে বুঝায় বিজ্ঞানী জে জে থমসন কর্তৃক পদার্থের পরমাণু সম্পর্কিত ধারণাটিকে।
ইতিহাস
১৮৯৮ সালে বিজ্ঞানী জে জে থমসন যে কিশমিশ পুডিং মডেল প্রস্তাব করেন তাতে তিনি বলেন যে, পুডিংয়ের ভিতরে কিশমিশ যেমন বিক্ষিপ্ত ভাবে ছড়িয়ে থাকে পরমাণুতে ঠিক তেমনি নিরবিচ্ছিন্ন ভাবে বন্টিত ধনাত্মক আধানের মধ্যে ইলেকট্রন ছড়িয়ে আছে। দেশজভাবে এ মডেলকে তরমুজ মডেল বলা যেতে পারে। তরমুজের রসালো অংশকে যদি ধনাত্মক আধান বিবেচনা করা হয় এবং তরমুজের বিচিকে যদি ঋনাত্মক আধানযুক্ত ইলেকট্রন  মনে করা হয় তাহলে তরমুজের রসালো অংশের মধ্যে এর বীচিগুলো বিক্ষিপ্তভাবে ছড়িয়ে থাকাকে থমসন পরমাণু মডেলের সাথে তুলনা করা যেতে পারে। থমসন বলেছিলেন যে ইলেকট্রন গুলোর মধ্যে তড়িত মিথস্ক্রিয়ার দরুন এরা এক আ্যঙ্গস্ট্রম পর্যা্যের ব্যাসার্ধের কল্পিত গোলাকৃতি পরমাণুর ভিতর সুবিন্যস্ত থাকে।
অখণ্ড ভারত
অখণ্ড ভারত বা অখণ্ড হিন্দুস্তান হল ঐক্যবদ্ধ বৃহত্তর ভারতের একটি ধারণা। এটি দাবি করা হয় যে, আধুনিক যুগের আফগানিস্তান, বাংলাদেশ, ভুটান, ভারত, মালদ্বীপ, মিয়ানমার, নেপাল, পাকিস্তান, শ্রীলঙ্কা ও তিব্বত হলো একটিই রাষ্ট্র।
ইতিহাস
ভারতের স্বাধীনতা আন্দোলনের সময় কানাইয়ালাল মানেকলাল মুনশি অখণ্ড ভারতের ডাক দিয়েছিলেন, যা মহাত্মা গান্ধী সমর্থন করেছিলেন এবং তাঁর বিশ্বাস ছিল ব্রিটেন বিভাজন ও শাসন নীতির মাধ্যমে নিজের সাম্রাজ্যকে ধরে রাখতে চাইছে এবং যতক্ষণ ব্রিটিশরা থাকবে ততক্ষণ হিন্দু-মুসলিম ঐক্য সম্ভব নয়। এছাড়া মাজহার আলি খান লিখেছেন, "খান ভাইয়েরা অখণ্ড ভারতের জন্য লড়াই করার জন্য মনস্থির করেছিলেন এবং লীগকে প্রদেশের নির্বাচকের সামনে ব্যাপারটিকে নিয়ে লড়াই করার জন্য চ্যালেঞ্জ করেছিলেন।" ৭–৮ অক্টোবর ১৯৪৪-এ দিল্লিতে রাধাকুমুদ মুখোপাধ্যায় অখণ্ড ভারত লিডার্স কনফারেন্সের সভাপতিত্ব করেছিলেন।
কিংসলে মার্টিন পর্যবেক্ষণ করেন যে "ব্রিটিশরা যখন স্বাধীনতাতে রাজি হয়েছিল তখন হিন্দুরা উপমহাদেশের ঐক্য নষ্ট করার জন্য মুসলিম লীগকে কখনও ক্ষমা করেনি। প্রাচীন হিন্দু ধর্মগ্রন্থগুলিতে কল্পনা করা মাতৃভূমির কিছু অংশ ভারত থেকে বিভক্ত হয়ে পড়েছিল বলে অনেক হিন্দু বিধ্বস্ত হয়।" হিন্দু রাজনৈতিক সংগঠন ভারতীয় জনসঙ্ঘ অখণ্ড ভারতকে এর অন্যতম লক্ষ্য হিসাবে প্রতিষ্ঠা করে।
স্বাধীনতা সংগ্রামী ও হিন্দু মহাসভা নেতা বিনায়ক দামোদর সাভারকর ১৯৩৭ সালে আহমেদাবাদে হিন্দু মহাসভার ১৯তম বার্ষিক অধিবেশনে অখণ্ড ভারতের ধারণার কথা বলেছিলেন, যা "কাশ্মীর থেকে রামেশ্বরম ও সিন্ধ থেকে আসাম পর্যন্ত সর্বদা এক ও অবিভাজ্য।" তিনি বলেছিলেন যে "ভারতীয় জাতি এবং ভারতীয় রাষ্ট্রের প্রতি অবিভক্ত আনুগত্য এবং আনুগত্যের ঋণী সকল নাগরিককে নিখুঁত সমতার সাথে আচরণ করা হবে এবং জাতি, ধর্ম বা বর্ণ নির্বিশেষে সমানভাবে কর্তব্য ও বাধ্যবাধকতাগুলি ভাগ করে নেবে এবং প্রতিনিধিত্বও করবে। হয় এক ব্যক্তির এক ভোটের ভিত্তিতে অথবা পৃথক নির্বাচকমণ্ডলীর ক্ষেত্রে জনসংখ্যার অনুপাতে এবং জনসেবা শুধুমাত্র যোগ্যতার ভিত্তিতে হবে।"
ধর্মীয় সংগঠন
একাধিক হিন্দুত্ববাদী সংগঠন অখণ্ড ভারতের ডাক দিয়েছে, যেমন হিন্দু মহাসভা, রাষ্ট্রীয় স্বয়ংসেবক সঙ্ঘ (আরএসএস), বিশ্ব হিন্দু পরিষদ (ভিএইচপি), শিবসেনা, মহারাষ্ট্র নবনির্মাণ সেনা (এমএনএস), হিন্দু সেনা, হিন্দু জনজাগৃতি সমিতি, ভারতীয় জনতা পার্টি (বিজেপি), অখণ্ড হিন্দুস্তান মোর্চা ইত্যাদি।
১৯৪৭ সালের আগের ভারতের মানচিত্রে পাকিস্তান ও বাংলাদেশকে ব্রিটিশ ভারতের অংশ হিসেবে দেখানো হয়েছে, যা প্রাক্‌-অখণ্ড ভারতের সীমানা নির্ধারণ করে। তাই অখণ্ড ভারত থেকে বিচ্ছিন্ন এই দেশগুলোকে পুনরায় যুক্ত করে অবিভক্ত অখণ্ড ভারতকে পুনরায় একত্রিত করাই অখণ্ড ভারতের উদ্দেশ্য। অখণ্ড ভারতের সৃষ্টি তাত্ত্বিকভাবে হিন্দু "সংগঠন" ও "শুদ্ধিকরণ"-এর সাথে যুক্ত।
অখিল ভারতীয় সংস্কৃত জ্ঞান পরীক্ষার স্ট্যান্ডার্ড ৭ ছাত্রদের আরএসএস পাঠ্যবইয়ের প্রথম অধ্যায়ে একটি মানচিত্র আছে, যেখানে পাকিস্তান, বাংলাদেশ ও বিভাজন-পরবর্তী ভারতকে অখণ্ড ভারতের অংশ হিসেবে দেখানো হয়েছে। ঐ সংগঠনের শ্রমিক সংঘের এক পত্রিকায় আফগানিস্তান, ভুটান, মালদ্বীপ, মিয়ানমার, নেপাল, শ্রীলঙ্কা ও তিব্বতকেও অখণ্ড ভারতের অংশ হিসেবে দেখানো হয়েছে।
যদিও বিজেপির নেতৃত্ব এব্যাপারে সন্দিহান, সঙ্ঘ সবসময় এই ধারণার একটি সোচ্চার বাহক। সংঘের চিন্তাবিদ দ্য ট্র্যাজিক স্টোরি অফ পার্টিশন গ্রন্থে অখণ্ড ভারত ভাবনার গুরুত্বের ওপর জোর দেওয়া হয়েছে। সঙ্ঘের সংবাদপত্র অর্গানাইজার-এ সরসঙ্ঘচালক মোহন ভাগবতের বিবৃতি প্রকাশিত হয়েছিল যেখানে বলা হয়েছিল যে শুধুমাত্র অখণ্ড ভারত এবং সম্পূর্ণ সমাজই প্রকৃত স্বাধীনতা আনতে পারে।
ডিসেম্বর ২০১৫-এ নরেন্দ্র মোদীর পাকিস্তানের লাহোরে কূটনৈতিক সাক্ষাতের পর রাম মাধব আল জাজিরার মেহদি হাসানের সঙ্গে এক সংলাপে বলেছিলেন, "আরএসএস এখনো বিশ্বাস করে যে একদিন কেবল ৬০ বছর আগে ঐতিহাসিক কারণে বিভক্ত ভারত, পাকিস্তান ও বাংলাদেশ জনগণের সদিচ্ছার দ্বারা একত্রিত হয়ে অখণ্ড ভারত গঠন করবে।" মার্চ ২০১৯-এ আরএসএস নেতা ইন্দ্রেশ কুমার দাবি করেছিলেন যে ২০২৫-এ পাকিস্তান পুনরায় ভারতে মিলিত হবে, ভারতীয়রা লাহোর ও তিব্বতের মানস সরোবরে বসতি স্থাপন করবে, ঢাকাতে এক ভারতপন্থী সরকার গঠিত হবে এবং ইউরোপীয় ইউনিয়নের ধাঁচে অখণ্ড ভারত গঠিত হবে।
জুলাই ২০১৭-এ ৩০০ জন ইসলামি যাজকেরা পুনেতে একত্রিত হয়ে ভারতীয় পুনর্মিলনের জন্য ডাক দিয়েছিলেন:
শিবসেনার মতো হিন্দুত্ববাদী সংগঠন, বিশেষত ভারতের সংবিধানের অনুচ্ছেদ ৩৭০-এর অপসারণের পর, পাক-অধিকৃত কাশ্মীরকে ভারতের অধীনে এনে অখণ্ড ভারতের আশা আংশিক পূরণ করতে চেয়েছিল।
জয়পুরে ১৭ নভেম্বর ২০২০-এ আরএসএসের প্রচারকগণ অখণ্ড ভারত বর্ষপঞ্জি প্রকাশিত করেছিলেন।
রাজনৈতিক দল
বিজেপি নেতা ও ভারতের প্রধানমন্ত্রী নরেন্দ্র মোদী এবং বিজেপি সর্বভারতীয় সাধারণ সম্পাদক রাম মাধব ভারতের পুনর্মিলনকে সমর্থন করেছেন।
নভেম্বর ২০২০ সালে মুম্বইয়ে জাতীয়তাবাদী কংগ্রেস পার্টির (এনসিপি) সভাপতি নবাব মালিক বলেছিলেন যে, "এনসিপি ভারত, পাকিস্তান ও বাংলাদেশের একত্রীকরণকে সমর্থন করে।" তিনি একে জার্মান পুনঃএকত্রীকরণের সঙ্গে তুলনা করে বলেছিলেন: "যদি বার্লিন প্রাচীরকে ভেঙে দেওয়া যায়, তবে কেন ভারত, পাকিস্তান ও বাংলাদেশ একসঙ্গে আসতে পারে না?"
২০২৩-এ ভারতের নতুন সংসদ ভবনে এক দেওয়ালচিত্র উদ্বোধন করা হয়েছিল, যা ছিল সম্রাট অশোকের অধীনে মৌর্য সাম্রাজ্যের এক মানচিত্র। কিন্তু একাধিক প্রতিবেশী দেশ এর সমালোচনা করেছিল। পাকিস্তানের পররাষ্ট্র মন্ত্রকের প্রবক্তা মুমতাজ যাহরা বালোচ একে "সংশোধনবাদী ও প্রসারণবাদী মনোভাবের প্রকাশ" বলে সমালোচনা করেছিলেন। বাংলাদেশী পররাষ্ট্র উপমন্ত্রী বলেছিলেন, "এই মানচিত্রকে নিয়ে বিভিন্ন জায়গা থেকে রাগ প্রকাশিত হচ্ছে।" বিভিন্ন নেপালি রাজনীতিকরাও এব্যাপারে চিন্তিত ছিল। অবশ্য ভারতীয় বিদেশ মন্ত্রকের প্রবক্তা অরিন্দম বাগচি বলেছিলেন, "এটি দায়ী ও জনমুখী শাসনের ধারণার প্রতীক যা অশোক গ্রহণ করে ছড়িয়ে দিয়েছিলেন।" বিজেপির অন্যান্য রাজনীতিকেরা একে অখণ্ড ভারতের প্রতীক বলেছিলেন এবং সংসদ মন্ত্রী প্রহ্লাদ জোশী টুইট করেছিলেন, "ব্যাপারটা পরিষ্কার। অখণ্ড ভারত।"
অন্যান্য
এপ্রিল ২০০৪-এ ভারতের প্রাক্তন উপপ্রধানমন্ত্রী লালকৃষ্ণ আদভানি ভারত ও পাকিস্তানের মধ্যে এক মিত্রসংঘ গঠন করার প্রতি সওয়াল করেছিলেন যা ইউরোপীয় ইউনিয়ন, মার্কিন যুক্তরাষ্ট্র, সোভিয়েত রাশিয়া ও গণপ্রজান্তন্ত্রী চীনকে টক্কর দেবে। আজমির শরীফ দরগাহ ভ্রমণের সময় সঙ্গীতশিল্পী মেহদী হাসান সর্বদাই "শান্তিপূর্ণভাবে ভারত ও পাকিস্তানের পুনঃএকত্রীকরণের" জন্য সর্বদা প্রার্থনা করেছিলেন।
ভারতের সর্বোচ্চ আদালতের প্রাক্তন বিচারপতি মারকানদে কাটজু পাকিস্তানি সংবাদপত্র দ্য নেশন-এ বলেছিলেন যে, "একমাত্র শক্তিশালী, ধর্মনিরপেক্ষ ও আধুনিকতাবাদী সরকারের অধীনে ভারত, পাকিস্তান ও বাংলাদেশকে একত্রিত করলে ভারত ও পাকিস্তানের মধ্যে বিবাদের অবসান ঘটবে।" তিনি নিউজলন্ড্রি-তে অখণ্ড ভারতের সমর্থনের কারণ ব্যাখ্যা করেছেন। তবে তিনি বলেছিলেন যে এক ধর্মনিরপেক্ষ সরকার এরকম রাষ্ট্রকে শাসন করবে। কাটজু ইন্ডিয়ান রিইউনিফিকেশন অ্যাসোসিয়েশনের (আইআরএ) সভাপতি, যা ভারতের পুনঃএকত্রীকরণের জন্য প্রচার করে।
ইসলামি সন্ত্রাসবাদী সংগঠন লশকর-ই-তাইয়েবা (এলইটি) গাজওয়াতুল হিন্দের ধারণা পোষণ করেছে, যেখানে তারা কাশ্মীরসহ ভারত দখল করবে এবং পাকিস্তানকে ঐক্যবদ্ধ করে ভারতীয় উপমহাদেশে মুসলিম শাসন প্রতিষ্ঠা করবে।
সমীক্ষা
২০১৮-এ অক্সফোর্ড ইউনিয়ন সোসাইটিতে ভারতের পুনঃএকত্রীকরণ নিয়ে বিতর্কসভায় ১০৮ জন ভারত বিভাজনের বিপক্ষে এবং ৭৬ জন বিভাজনের পক্ষে ভোট দিয়েছিল।
গাঁওকান্দিয়া ইউনিয়ন
গাঁওকান্দিয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার দুর্গাপুর উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
এড. শহিদুল ইসলাম রেণু
জনপ্রতিনিধি
বর্তমান চেয়ারম্যান-
আইন কিনিয়া
আইন কিনিয়া বা  'অ্যান কিনিয়া ( عين قينيا  ) হল উত্তর পশ্চিম তীরের একটি ফিলিস্তিনি গ্রাম। রামাল্লার  উত্তর -পশ্চিমে অবস্থিত, রামাল্লা এবং আল-বিরহ গভর্নরেটের একটি অংশ। ফিলিস্তিনে রোমান যুগের শাসনের সময় থেকেই আইন কিনিয়া বিদ্যমান। গ্রামটি খুব ছোট কোন পাবলিক স্ট্রাকচার বা প্রতিষ্ঠান নেই এবং একটি স্থানীয় উন্নয়ন কমিটি দ্বারা পরিচালিত হয়। আইন কিনিয়া বসন্ত এবং শরতের সময় পিকনিক রিসর্ট হওয়ার জন্য আঞ্চলিকভাবে উল্লেখযোগ্য স্থান। বসন্ত উদযাপনের জন্য ৪ মার্চ, রামাল্লা থেকে আইন কিনিয়া পর্যন্ত একটি বার্ষিক পদযাত্রা হয়।
অবস্থান
'আইন কিনিয়া, রামাল্লা থেকে (আনুমানিক) ৫.৫ কিমি পশ্চিমে অবস্থিত । এর পূর্ব সীমান্তে রামাল্লাহ, এর  উত্তরে আল-জাইতুনাহ, এর পশ্চিমে আল-জানিয়া, দেইর ইবিজ  ও আইন আরিক এবং  দক্ষিণে বেইতিনিয়া অবস্থিত।
গুরুত্বপূর্ণ পাখি এলাকা
গ্রামের আশেপাশের ১৫০০ হেক্টর এলাকা বার্ডলাইফ ইন্টারন্যাশনাল দ্বারা একটি গুরুত্বপূর্ণ পাখি এলাকা (আইবিএ) হিসাবে স্বীকৃত হয়েছে কারণ এখানে খাটো পায়ের ঈগল বেশি আসে।
ইতিহাস
এখানে ১৯৩৪ সালে মধ্য ব্রোঞ্জ যুগের একটি সমাধি আবিষ্কৃত হয়। হেলেনিস্টিক এবং উমাইয়া / আব্বাসীয় যুগের পোটশার্ড এখানে পাওয়া গেছে। আইন কিনিয়া ঐতিহ্যগতভাবে এর আইনকুনের সঙ্গে চিহ্নিত করা হয়। ক্রুসেডারদের যুগে, এক ফিপস রাজা কর্তৃক প্রদত্ত গডফ্রে করার চার্চ এর পবিত্র কবর এখানে পাওয়া গেছে। ফিঙ্কেলস্টেইন লিখেছেন যে, এই সনাক্তকরণটি পুনর্বিবেচনা করা উচিত। মামলুক যুগের মৃৎপাত্রও এখানে পাওয়া গেছে। মামলুক যুগে, এটি নির্ধারণ করা হয়েছিল যে আইন কিনিয়া থেকে সমস্ত রাজস্ব জেরুজালেমের আল-তাঙ্কিজিয়ায় যেতে হবে।  ভবনটির নির্মাণ ১৩২৮-২৯ সালে সম্পন্ন হয়েছিল।
উসমানীয় যুগ
১৫১৭ সালে উসমানীয় সাম্রাজ্য একে  ফিলিস্তিনের বাকি গ্রামের সঙ্গে অন্তর্ভুক্ত করা হয় এবং ১৫৯৬ সালে কর-রেকর্ড এ অ্যান কিনিয়াকে আল কুদস এর  নেহিয়ার জাবাল কুদস এর লিওয়ার হিসেবে ধরা হয়। জনসংখ্যা ছিল ৩২ পরিবারের মধ্যে, সবাই মুসলমান ছিল। তারা কৃষি পণ্যের উপর ৩৩.৩% হারে কর প্রদান করেছিল, যার মধ্যে গম, বার্লি, গ্রীষ্মের ফসল, জলপাই গাছ, দ্রাক্ষাক্ষেত্র এবং ফল গাছ, মাঝে মাঝে রাজস্ব, ছাগল এবং মৌচাক অন্তর্ভুক্ত ছিল; মোট কর ৪৭৬০ একসি। আয়ের ১/৩ অংশ ওয়াকফে যেত।  ১৮৩৮ সালে এটি 'আইন কিনিয়া ' হিসাবে উল্লেখ করা হয়েছিল, একটি মুসলিম গ্রাম, যা জেরুজালেমের উত্তরে বেনি হারিথ জেলায় অবস্থিত। ১৮৭০ সালের একটি সরকারী অটোমান গ্রামের তালিকায় দেখানো হয়েছে যে আইন কিনিয়ায় ৫৪টি বাড়ি এবং ২০৫ জন জনসংখ্যা ছিল, যদিও জনসংখ্যার গণন শুধুমাত্র পুরুষদের অন্তর্ভুক্ত ছিল।  ১৮৮২ সালে, পিইএফ এর ওয়েস্টার্ন প্যালেস্টাইন জরিপ (এসডব্লিউপি) আইন কিনিয়াকে "একটি পাহাড়ের উপর মাঝারি আকারের একটি গ্রাম" হিসাবে বর্ণনা করে। ১৮৯৬ সালে আইন কিনিয়ার জনসংখ্যা প্রায় ১৩৫ জন বলে অনুমান করা হয়েছিল।
ব্রিটিশ ম্যান্ডেট যুগ
থাম্ব| বসন্ত, এইন কিনিয়ায় ১৯১৭ সালে, গ্রামের বেশিরভাগ বাসিন্দাকে ব্রিটিশ সেনারা এই সন্দেহে সরিয়ে নিয়েছিল যে বাসিন্দারা একজন ব্রিটিশ অফিসারকে হত্যা করেছে। বাসিন্দাদের বিতুনিয়া এবং ইয়ালোতে স্থানান্তরিত করা হয়েছিল। ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদমশুমারিতে আইন কিনিয়ার জনসংখ্যা ছিল ৫৬ জন, সবাই মুসলমান । ১৯৩১ সালের আদমশুমারিতে এটি বেড়ে ৮৩ জন হয়েছে, এখনও সমস্ত মুসলমান, মোট ২৬টি বাড়ি রয়েছে। ১৯৪৫ সালের পরিসংখ্যানে জনসংখ্যা ছিল ১০০ জন, সবাই মুসলমান। একটি সরকারী ভূমি ও জনসংখ্যা জরিপ অনুসারে মোট ভূমি এলাকা ছিল ২৪৯৪ ডুনাম। এর মধ্যে ১২২৭ ডুনাম আবাদ এবং সেচযোগ্য জমির জন্য বরাদ্দ করা হয়েছিল, ৫৬৯ ডুনাম শস্যের জন্য, ১৯ ডুনাম গৃহ তৈরীর এলাকা হিসাবে শ্রেণীবদ্ধ করা হয়েছিল।
জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধ চুক্তির পর, আইন কিনিয়া জর্ডানের শাসনের অধীনে আসে। ১৯৬১ সালের জর্ডানের আদমশুমারিতে ২৩৫ জন বাসিন্দা পাওয়া গেছে।
১৯৬৭ এবং তার পরে
১৯৬৭ সালে ছয় দিনের যুদ্ধের পর থেকে আইন কিনিয়া ইসরায়েলি দখলে রয়েছে । ১৯৯৫ সালে চুক্তির পর ১২.১% গ্রামের জমি এলাকা বি হিসাবে শ্রেণীবদ্ধ করা হয়েছিল, অবশিষ্ট ৮৭.৯% এলাকা সি হিসাবে। ইস্রায়েলের আদেশে গ্রামের ১৫৭ ডুনাম জমি বাজেয়াপ্ত করে দেলোভের জন্য ইসরায়েলি বসতি তৈরী করে। ফিলিস্তিনি কেন্দ্রীয় পরিসংখ্যান ব্যুরোর তথ্য অনুসারে, ২০০৬ সালে এর জনসংখ্যা ছিল ৮০৭১ জন, ২০০৭ সালে  পিসিবিএস আদমশুমারিতে, গ্রামে ৮১৭ জন লোক বাস করত।
মুস্তফা গুরবাল
মুস্তফা গুরবাল (জন্ম ১৯ আগস্ট ১৯৮৫) একজন আলজেরীয় ফুটবল রেফারি। ২০১৪ থেকে তিনি ফিফা কর্তৃক স্বীকৃত পূর্ণ আন্তর্জাতিক রেফারি।
পেশা
২০১১ সালে মুস্তফা গুরবাল আলজেরীয় প্রথম ডিভিশন ফুটবলে প্রথম ম্যাচ পরিচালনা করেন। পরে ২০১৪ সালে ফিফা কর্তৃক স্বীকৃত হন।
ফুমিয়া উনোকি
ফুমিয়া উনোকি (鵜木 郁哉, Fumiya Unoki; জন্ম: ৪ জুলাই ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে আক্রমণভাগের খেলোয়াড় হিসেবে খেলেন।  তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন।
উচ্চ নরল্যান্ড-এর আপীল আদালত
thumb|উচ্চ নরল্যান্ড-এর আপীল আদালতের কুলচিহ্ন। thumb|মানচিত্রের আদালতের অধিক্ষেত্র লাল রঙ দ্বারা চিহ্নিত করা হয়েছে।
ফুমিয়া উনোকি
প্রারম্ভিক জীবন
ফুমিয়া উনোকি ২০০১ সালের ৪ঠা জুলাই তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
উচ্চ নরল্যান্ড-এর আপীল আদালত
ভবন
১৮৮৬-১৮৮৭ সালের মাঝে নির্মিত এই বৃহৎ শ্বেত ভবনটি নব-জাগরণ ধাঁচে তৈরি করা হয়। স্থপতি জোহান নর্ডকুইস্ট এই ভবনের স্থাপনা করেন। প্রথম কয়েক বছর ভবনটি ভল্কস্কুলে শিক্ষকদেরকে শিক্ষাদানের জন্য ব্যবহৃত হয়েছিল। ভবনে প্রধান শিক্ষকের বাসভবন, শ্রেণিকক্ষ, একটি অডিটোরিয়াম এবং একটি জিম রয়েছে। ভবনটি ছোট একটি পার্ক দ্বারা পরিবেষ্টিত।
১৯২০ সালের দিকে ভবনটি আর স্কু হিসেবে ব্যবহৃত হয়নি এবং কিছুকাল এটি গ্রন্থাগার ও জাদুঘর সহ একটি সিভিক সেন্টার হিসেবে ব্যবহৃত হয়। বৃহৎ অডিটোরিয়ামটি থিয়েটার ও কনসার্ট হল হিসেবে ব্যবহৃত হত।
১৯৫০ সালের দিকে ভবনটি পূর্ব ও পশ্চিমের দিকে নির্মিত হয়। ভবনটির ভেতরের দিক একাধিকবার পুনঃসংস্কারকৃত হয়। সম্প্রতি ১৯৯৯ সালে এটি সংস্কার করা হয়।
আপীল আদালত
thumb|উমিয়া আপীল আদালতের উদ্বোধন। [[অনার গার্ড রাজা সুইডেনের পঞ্চম গুস্তভ-এর অপেক্ষায়।]]
১৬ই ডিসেম্বর, ১৯৩৬ সালে রাজা পঞ্চম গুস্তভ উচ্চ নরল্যান্ডের জন্য আপীল আদালতের উদ্বোধন করেন। এই আদালতকে সুইডীয় আপীল আদালত থেকে পৃথক করা হয় যেন সুইডীয় আদালতের কাজের চাপ কমানো যায়।
সংস্থা
২০১২ সাল থেকে আপীল আদালতের প্রেসিডেন্ট হলেন মার্গারেটা বার্গস্ট্রম। তিনি আন্দ্রেস ইয়াকোবায়েস-এর উত্তরসূরী। প্রেসিডেন্ট একটি প্রশাসনিক বিভাগ ও একটি বিচার বিভাগীয় দপ্তরের সভাপতিত্ব করেন, যার ফলে আদালতের সদস্যদের মাধ্যমে করা। এছাড়াও একটি প্রক্রিয়াজাতকরণ ইউনিটও রয়েছে।
বাংলাদেশ–বেলারুশ সম্পর্ক
বাংলাদেশ-বেলারুশ সম্পর্ক বলতে বাংলাদেশ এবং বেলারুশের মধ্যকার দ্বিপাক্ষিক সম্পর্ককে বোঝানো হয়ে থাকে। ১৯৯২ সালে উভয় দেশ সরকারীভাবে কূটনৈতিক সম্পর্ক শুরু করলেও কোন দেশে স্থায়ীভাবে বসবাসরত রাষ্ট্রদূত নেই।
উচ্চ পর্যায়ের পরিদর্শন
২০১২ সালের নভেম্বর মাসে মিখাইল মিয়াসনিকোভিচ যখন বেলারুশের সর্বপ্রথম কোন প্রধানমন্ত্রী হিসেবে রাষ্ট্রীয় সফরে বাংলাদেশে আসেন, তখন থেকে উভয় দেশের মধ্যে সম্পর্ক আরো জোরদার হতে দেখা যায়। ৮ জুলাই, ২০১৩ সালে গণপ্রজাতন্ত্রী বাংলাদেশের প্রধানমন্ত্রী শেখ হাসিনা বেলারুশ প্রজাতন্ত্রে সফরে যান।
সহযোগিতা
বিভিন্ন ক্ষেত্রে সাহায্য-সহযোগিতার জন্য উভয় দেশ একটি চুক্তিতে স্বাক্ষর করে, যেগুলোর মধ্যে রয়েছে- ব্যবসাবাণিজ্য, শিক্ষা, কৃষি, প্রযুক্তি, এবং প্রতিরক্ষা।
মানবিক সাহায্য
বাংলাদেশের তৈরি পোশাক শিল্পকে দীর্ঘ মেয়াদী সহায়তার জন্য বেলারুশ সরকার বাংলাদেশকে $১.৫ কোটি ডলার দিবে।
আবু মারওয়ান আবদ-মালেক প্রথম সাদি
আবু মারওয়ান আবদুল মালিকের( أبو مروان عبد الملك الغازي   ), প্রায়ই কেবল আবদুল-মালেক বা মুলায় আবদেলামেলেক (মৃত্যু : ৪ আগস্ট ১৫৭৮),১৫৭৬ সালে পর্তুগালের বিরুদ্ধে কসর এল কেবির যুদ্ধের পরে তার মৃত্যুর আগে পর্যন্ত  মরোক্কোর সাদী সুলতান ছিলেন।
সাদি সুলতান
আবদ আল-মালেক সাদী সুলতান মোহাম্মদ আশ-শেখের অন্যতম পুত্র, যিনি ১৫৫৭ সালে উসমানীয় সম্রাটের আদে হাইরেদ্দীন বারবাারোসার পুত্র হাসান পাশার আদেশে খুন হন, যখন তিনি অটোমানদের বিরুদ্ধে স্পেনের সাথে জোটের প্রস্তুতি নিচ্ছিলেন।
তার এক ভাই আবদুল্লাহ আল-গালিব (১৫৫৭-১৫১৫) তখন ক্ষমতা গ্রহণ করে সিংহাসনে আরোহণ করেন। তিনি প্রক্রিয়াটিতে তাঁর অন্যান্য ভাইদের অপসারণের পরিকল্পনা করেছিলেন। আবদুল আল-মালেকো তার বড় ভাই আবদেলমৌমেন সাদি এবং তার ছোট ভাই আহমেদকে সাথে নিয়ে ১৫৭৬ অবধি মরক্কো থেকে পালিয়ে বিদেশে যেতে হয়েছিল।
উসমানীয় সাম্রাজ্যে নির্বাসিত (১৫৫৭-৭৫)
আবদ-মালেক তার ভাইদের সাথে অটোমানদের মধ্যে ১৭ বছর অতিবাহিত করেছিলেন, বেশিরভাগ সময় অ্যালজিয়ার্সের রিজেনজিতে ছিলেন, অটোমান প্রশিক্ষণ এবং অটোম্যান সংস্কৃতির সাথে যোগাযোগ থেকে উপকৃত হয়েছিলেন।  আবদেলমুমেনকে আলজিয়ার্সের রিজেনজির শাসক হাসান পাশা কর্তৃক ট্লেমসেন শহরের গভর্নর মনোনীত করা হয়েছিল, কিন্তু ১৫৭১ সালে আবদেলমুমেনকে হত্যা করা হয়েছিল বাম|থাম্ব| আবদ আল-মালেক তিউনিসের উসমানীয় সাম্রাজ্য বিজয়ে অংশ নিয়েছিলেন (১৫৭৪) আবদ আল-মালেক কয়েকবার ইস্তাম্বুল সফর করেছিলেন। তিনি জুলাই ১৫৭১ সালে উসমানীয় সাম্রাজ্যের রাজধানীতে যান, এবং তারপরে তার ভাই আল-মনসুরের সাথে ৭ অক্টোবর ১৫৭১ সালে উসমানীয় সাম্রাজ্যের পক্ষের লেপান্টো যুদ্ধে জড়িত ছিলেন। যুদ্ধের সময় তিনি ধরা পড়েন এবং তাকে স্পেনে নিয়ে যাওয়া হয়। এরপরে স্প্যানিশ রাজা দ্বিতীয় ফিলিপের সামনে তাকে আনা হয়। স্পেনীয় রাজা তার রাজ্যের অন্যান্যদের সাথে পরামর্শ পরে তাকে স্পেনীয় দখলে অরণ বন্দী রাখেন, যাতে যখন সুযোগ উঠে তাকে ব্যবহার করার জন্য। আবদুল আল-মাল অবশ্য ১৫৭৩ সালে ওরণ থেকে পালাতে সক্ষম হন এবং আবার উসমানীয় সাম্রাজ্যে যাত্রা করেন।
১৫৭৪ সালের জানুয়ারিতে, কনস্টান্টিনোপলে থাকাকালীন ফরাসী চিকিৎসক গুইলিউম বারার্ড একটি মহামারী চলাকালীন তার জীবন রক্ষা করেছিলেন। ফলস্বরূপ, তারা পরস্পর বন্ধু হয়ে ওঠেন। আবদুল আল মালিক সুলতান হয়ে উঠলে তিনি ফ্রান্সের তৃতীয় হেনরিকে জিজ্ঞাসা করেছিলেন যে গিলাইম বারার্ডকে মরক্কোর ফ্রান্সের কনসাল নিযুক্ত করা উচিত।
১৫৭৪ সালে, আবদ-মালেক অটোমানদের দ্বারা তিউনিসের বিজয়ে অংশ নিয়েছিল। এই সাফল্যের পরে, তিনি আবার কনস্ট্যান্টিনোপল সফর করেছিলেন এবং নতুন উসমানীয় শাসক মুরাদ তৃতীয়ের কাছ থেকে তাকে মরক্কোর সিংহাসন ফিরে পেতে সামরিকভাবে সহায়তা করার জন্য একটি চুক্তি গ্রহণ করেছিলেন।
অটোমানদের সাথে মরক্কো পুনরুদ্ধার
থাম্ব| অটোমান [[জেনিসারি বাহিনী|জ্যানিসারিজ আগ্নেয়াস্ত্র দিয়ে সজ্জিত (এখানে ১৫২২ সালে রোডসের অবরোধে ) ]] আবদ আল-মালেক অটোম্যানদের সাথে যোগ দিয়েছিলেন এবং ১৫৭৬ সালে আলজিয়ার্স থেকে প্রেরিত 10,000 সেনার একটি অটোমান বাহিনীর সাহায্যে মরোক্কো আক্রমণ করতে সক্ষম হন। উসমানীয় বাহিনী সেই বছর ফেজে দখল করেছিল।
আবদ আল-মালেক অটোমান সুলতান মুরাদ তৃতীয়কে তাঁর খলিফা হিসাবে স্বীকৃতি দিয়েছিলেন এবং অটোমান লাইনে তার সেনাবাহিনীকে পুনর্গঠিত করেছিলেন এবং অটোমান রীতিনীতি গ্রহণ করেছিলেন, তবে সোনার এক বিশাল অর্থের বিনিময়ে অটোমান সেনাদের তার দেশ ত্যাগের জন্য আলোচনা করেছিলেন।